Diari Oficial de la Generalitat Valenciana


Sumari del DOGV 3822, del 25-08-2000 (2000/6902)

Informació pública de l'alternativa tècnica de programa d'actuació integrada de la unitat d'execució única delimitada en el pla de reforma interior de millora Industrial Cardanelles del Pla General d'Ordenació Urbana de Nules.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6902


Organisme emissor
:   Urbanas Mecho, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució única delimitada en el pla de reforma interior de millora Industrial Cardanelles del Pla General d'Ordenació Urbana de Nules. [2000/F6902]
  
La mercantil Urbanas Mechó, SL, ha formulat a l'empara del que s'estableix en els articles 44, 48, 52, 53 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica de programa d'actuació integrada, acompanyada de pla de reforma interior de millora, per al desenvolupament de la unitat d'execució única delimitada en el pla de reforma interior de millora Industrial Cardanelles del Pla General d'Ordenació Urbana de Nules (Castelló).
  
D'acord amb el que s'estableix en l'article 48 de la llei esmentada, es fa constar que l'alternativa tècnica i els projectes complementaris presentats comprenen els documents següents: memòria del programa, pla de reforma interior de millora Industrial Cardanelles, document d'homologació i projecte d'urbanització de la unitat d'execució única.
  
L'objecte de la iniciativa és l'ordenació detallada, programació i completa urbanització de l'àmbit de la unitat d'execució única delimitada en el pla de reforma interior de millora Industrial Cardanelles del Pla General d'Ordenació Urbana de Nules, que abasta una superfície de 31.101,40 metres quadrats.
  
La notaria en què estan protocol·litzats els documents és la del senyor Fernando Márquez Lerga, notari del Col·legi de València, amb residència a Nules, i amb domicili al carrer de Santa Teresa, número 3, 12302 Nules (Castelló), número de protocol 1.279.
  
L'exemplar depositat a l'Ajuntament de Nules va ser presentat en data 7 d'agost de 2000, registre d'entrada número 3.389, i s'identifica com a programa d'actuació integrada de la unitat d'execució única del pla de reforma interior de millora Industrial Cardanelles del Pla General d'Ordenació Urbana de Nules.
  
En aplicació del que s'estableix en l'article 48.1.C) en relació amb l'article 46.3 de la llei esmentada, se sotmet la dita alternativa tècnica de programa, amb la documentació annexa, a informació pública pel termini de 20 dies hàbils comptats des de l'última publicació d'aquest anunci en el Diari Oficial de la Generalitat Valenciana.
  
Durant el termini esmentat qualsevol persona podrà comparéixer a la notaria esmentada, en dia hàbil, de 10.00 a 13.30 hores, per a obtenir còpia de l'acta de protocol·lització dels documents assenyalats o sol·licitar que se li exhibisca aquesta.
  
Així mateix, es fa constar la possibilitat de consultar a l'Ajuntament de Nules, en horari d'atenció al públic, les actuacions derivades de la documentació depositada, així com de presentar davant del mateix ajuntament, per a la incorporació a aquestes, tant al·legacions com alternatives tècniques que pretenguen competir amb la que s'exposa al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'aquesta iniciativa de programa algú haguera iniciat una segona exposició d'una altra en competència amb aquella, hi pertocarà la pròrroga de terminis regulada en l'article 46.4 de la Llei 6/1994 esmentada.
  
Així mateix, i de conformitat amb el que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, dels qui s'ignore el lloc de notificació o, intentada aquesta, no s'haguera pogut portar a terme a l'efecte de remetre avís amb el contingut d'aquest anunci als titulars de drets que figuren en el cadastre, segons el que es preveu en l'article 46.3 de la Llei 6/1994 mencionada:
  
Referència catastral.
  
Parcel·la Titular cadastral Domicili fiscal
  
22193.17 Sense dades Sense dades